  vk.com (Министерство национальной политики Удмуртии) Анжелика Тихонова корреспондент 23-тӥ тулыспалэ Ижкарын футзалъя IX калыккуспо элькун чемпионат ортчиз. Ӵошатсконъёсы йӧслыкъя но лулчеберетъя огазеяськонъёслэн но кунгож сьӧрысь студентъёслэн 20 командаоссы пыриськизы. Со сярысь элькунысь йӧскалык политикая министерстволэн пресс-службаез ивортӥз. Нырысьсэ ӵошатсконъёсы «Дружба» команда пыриськиз. Отчы Калыкъёслэн эшъяськон юртазы, йӧскалык политикая министерствоын ужасьёс но армян диаспоралэн ыстэм муртъёссы сюризы. Удмуртъёс понна «Куара» огазеяськонлэн командаез шудӥз.  Нырысетӥ интыез мордва калыклэн «Умарина» огазеяськонэзлэн командаез басьтӥз. Кыкетӥ белорус лулчеберетъя «Батьковщина» огазеяськон луиз, куинетӥ – Ижкарысь эм академилэн «Ак чәчәкләр» («Тӧдьы сяськаос») командаез. Пусъём, турнир армян калыклэн «Урарту» огазеяськонэзлэн кичӧлтэмезъя арлы быдэ рыдъяське. Ужрад Атыкай музъемез утисьлэн нуналэзлы тупатэмын но Удмуртилэсь нырысетӥ азьмуртсэ Александр Волковез буре ваёнлы сӥземын. Тодэ вайытом, кылем арын ӵошатсконъёсын армянъёслэн «Урарту» огазеяськонзылэн командаез вормиз. Тегъёс: вожвылъяськон Удмуртия йӧслыкъёс Ижкар  